Δεν υπάρχει περιορισμός στο είδος των τροφών που μπορεί να καταναλώσει μια θηλάζουσα μητέρα. Η διατροφή σας μπορεί να είναι ελεύθερη και να τρώτε ό,τι σας ευχαριστεί, αρκεί να είναι υγιεινό! Με τις υγιεινές διατροφικές επιλογές, εκτός από τη δική σας καλή υγεία, διασφαλίζεται ότι το μωρό σας παίρνει τα απαραίτητα για την ανάπτυξή του θρεπτικά συστατικά. Μια ισορροπημένη μεσογειακή δίαιτα είναι ιδανική! Γενικά επιδιώξτε τροφές πλούσιες σε πρωτεΐνες, όπως άπαχο κρέας, αυγά, γαλακτοκομικά, φακές και ψάρια. Καταναλώστε άφθονα φρούτα και λαχανικά, καθώς και τροφές ολικής άλεσης.